OpenLLM-France/wikimedia huggingface dataset:
# Kaukasoko ipar-ekialdeko hizkuntzak

Kaukasoko ipar-ekialdeko hizkuntzak Kaukasiako ipar-ekialdeko jatorrizko hizkuntza familia da.
Bi sail ditu:
* Nakh:
** Txetxenera-inguxera
** Batsera
* Dagestangoa:
** Avarera, andiera, didoera
** Darginera, lakera
** Lezgiera, udiera.
** Tabasaranera.

## Kanpo estekak

* Datuak: Q27387
* Multimedia: Northeast Caucasian languages / Q27387
# Kaukasoko ipar-mendebaldeko hizkuntzak

Kaukasoko ipar-mendebaldeko hizkuntzak edo abkhaziera-adigera hizkuntzak Kaukasiako Ipar-mendebaldeko jatorrizko hizkuntza familia da. Lehen, gehiago hedatua zegoen famili hau, baina XIX mendeko Errusia aurkako gudetan, jende asko Turkiara joan zen.
Beste hizkuntza familietan erlazioa ez da argia. Lexikoan, ipar-ekialdeko hizkuntzekin zerbait erlazio dago, baina hizkuntzen tipologia ikuspuntutik ez da argia.

## Sailkapena

Bi sail ditu:
* Zirkasiarra edo Txerkesa:
** Adigera edo mendebaleko zirkasiera 550.000 hiztunekin Errusian, eta Turkia eta beste herrialdetan talde txikietan sakabanatuta.
** Kabardera edo ekialdeko zirkasiera 1.500.000 hiztunekin Errusian, Kaukasoko iparraldean
* Abazgiarra:
** Abazera 50.000 hiztunekin Kaukasoko iparraldean
** Abkhaziera 190.000 hiztunekin Abkhazian (Kaukaso hegoaldean).
* Bi talde hauetako artean, bigarrenera hurbilagoa, ubykhera, 1992n hizkuntza hila bihurtu zela.

## Kanpo estekak

* Datuak: Q33852
* Multimedia: Northwest Caucasian languages / Q33852
# Kaukauna (Wisconsin)

Kaukauna Ameriketako Estatu Batuetako hiri bat da. Outagamie konderrian dago, Wisconsin estatuan. 17.089 biztanle ditu.

## Ikus, gainera

* Outagamie konderria

## Kanpo estekak

* Datuak: Q1570157
* Multimedia: Kaukauna, Wisconsin / Q1570157
# Kaukasiar hizkuntzak

Kaukasiar hizkuntzek hizkuntza familia bat osatzen dute, Kaukasiako zenbait hizkuntza biltzen duena. Hamar milioi hiztun inguru ditu eta zenbait familiatan banaturik dago: haietako batzuek ia ez dute besteekiko inolako kidetasunik.
Hiru familia nagusiok osatzen dute:
* kartveliarrak (5,2 milioi hiztun)
* ipar-ekialdeko kaukasiarrak (3,8 milioi hiztun)
* ipar-mendebaldeko kaukasiarrak (2,5 milioi hiztun)
Filologo batzuen arabera, euskara kaukasiar hizkuntzekin loturik dago, batez ere, georgierarekin, bereziki gramatikaren aldetik: hizkuntza eranskariak eta ergatibodunak dira, eta aditzek subjektuaren, objektu zuzenaren eta zeharkakoaren berri ere ematen dutelako, baina harreman hori ez dago erabat frogaturik.

## Erreferentziak

* ↑ Euskalterm: [Hiztegi terminologikoa] [2002]
* ↑ kondaira.net: Euskal-kaukasiar teoria

## Kanpo estekak

* Datuak: Q12237297
* Multimedia: Languages of the Caucasus / Q12237297
# Kelvedon

Kelvedon, Ingalaterrako hego-ekialdean dagoen udalerri bat da, Essex konderrian.
2011n 4.717 biztanle zituen.
* Datuak: Q3045836
* Multimedia: Kelvedon / Q3045836
# Kelvin Ogilvie

Kelvin Kenneth Ogilvie (Summerville, Kanada, Eskozia Berria, 1942ko azaroaren 6a) kanadar kimikaria da.
Azido erribonukleikoaren (RNA) sintetizatzailea asmatu zuen. Acadia eta Northwesterneko unibertsitateetan egin zituen ikasketak, eta kimika irakasle izan da Acadia Unibertsitatean. Hogei urte zerematzan lanean azido erribonukleikoaren sintesia egitea lortu zuenerako, McGill Unibertsitatean, 1987an. Garrantzi handiko aurkikuntza izan zen birusak eragindako eritasunen tratamenduan. RNA sintetikoaren bidez zientziaz haragokotzat jotzen ziren sendagai berriak eskuratzeko aukera dago egun. 1980an, bestalde, gene sintetizatzaile automatikoa asmatu zuen, DNA sekuentziak epe askoz laburragoan (ordu batzuetan) sortzeko aukera ematen duena. Halaber, Glanciclovir sendagaia aurkitu zuen, zitomegalobirusaren aurkakoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-11-04 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q6386718
# Kelvingrove arte museoa

Kelvingrove arte museoa (ingelesez: Kelvingrove Art Gallery and Museum) Eskoziako Glasgow hirian dagoen museo bat da, Glasgowko Unibertsitatearen alboan. A mailako eraikina izendaturik dago.

## Historia

Kelvingrove Parkean izandako 1888ko Nazioarteko Erakusketak finantziatu zuen museoaren eraikuntza eta 1901ean ireki zituen ateak urte horretan izatekoa zen Glasgowko Nazioarteko Erakusketan Arte Ederren Jauregia izateko. Espainiar barroko estiloan eraiki zen Locharbriggseko hareharri gorria erabiliz.
2003 eta 2006 artean barnealdeko dekorazio guztia berrizteko itxita egon zen.
Bada kondaira bat jauregia alderantziz eraiki zela esaten duena eta ondorioz arkitektuak dorreetako batetatik bere burua bota zuela. Ez da egia ordea, izan ere Kelvingrove Parketik sartzeko asmoa izan baitzuen hasiera hasieratik.

## Bildumak

MacLellan Galerietako artelanak dira gehienak. Aipatzekoa da munduko arma eta armadura bilduma handienetakoa daukala. Arteari dagokionez Europar margolari ezagunenen lanak ditu, besteak beste, Rembrandt, Gerard de Lairesse, Claude Monet, Renoir, Camille Pissarro, Vincent van Gogh, Mary Cassattenak... bai eta Salvador Dalíren Cristo de San Juan de la Cruz famatua ere.

## Kanpo estekak

* Kelvingrove arte museoaren webgunea (Ingelesez)
* Datuak: Q1061094
* Multimedia: Kelvingrove Art Gallery and Museum / Q1061094
# Kelvin (unitatea)

Kelvina tenperatura termodinamikoaren unitatea da (edo tenperatura absolutuarena). Haren sinboloa K da, eta lehen Kelvin gradu ere deitzen zitzaion. (13. CGPMa (1967) 4. erabakia, CR 104). Kelvin unitatea tenperatura William Thomson Kelvinek 1848an sorturiko eskalan adierazteko erabiltzen da (eskala absolutua).
Eskala absolutuak oinarria Celsius eskalan du, unitate ezberdintasunak energia aldaketa bera adierazten baitu, baina eskalaren jatorria zero absolutura mugitua da (zero absolutua −273,15 °C dira, edo 0 K). Beraz, zero Kelvin litekeen egoerarik hotzena litzateke, energia termikorik gabeko egoera. Aldiz, uraren puntu hirukoitzeko tenperatura termodinamikoaren 1/273,16 frakzioa da, edo beste hitz batzuetan, uraren puntu hirukoitzak 273,16 K-eko tenperatura du.
Celsius eskalatik eskala absolutura pasatzeko, aski da honakoa aplikatzea:
    T(K) = T(ºC) + 273,15

## Ikus, gainera

* Celsius gradu
* Zero absolutu

## Erreferentziak

* ↑ Laburtzapenen hiztegia. Gasteiz: Eusko Jaurlaritzaren Argitalpen Zerbitzu Nagusia, 31 or..
* ↑ (Ingelesez) Angelo, Joseph. (2020). Solid Matter. Infobase Publishing, 30 or. ISBN 9781438195780..
* ↑ (Ingelesez) Whitten, Kenneth W.; Davis, Raymond E.; Peck, Larry; Stanley, George G. (2013). Chemistry. Cengage Learning, 30 or. ISBN 9781285624730..

## Kanpo estekak

* Datuak: Q11579
* Multimedia: Kelvin temperature / Q11579
# Kelud

Kelud (Klut, Cloot, Kloet, Kloete, Keloed edo Kelut) Indonesiako sumendia da, Ekialdeko Javan kokatutakoa. Mendiak 1.731 metro ditu eta bere azken erupzioa 2014. urtean izan zen.
Indonesiako eta Ozeano Bareko Suzko Eraztuneko beste sumendi asko bezala, Kelud sumendi aktiboa da oso. 1000. urtetik aurrera 30 erupzio baino gehiago izan ditu. Horietatik bi oso hilgarriak izan ziren: 1586an 10.000 lagun eta 1919an 5.110 lagun hil ziren.

## Erreferentziak

* ↑ Thouret, et al.. (1998ko ekaina). «Origin, Characteristics, and Behavior of Lahars Following the 1990 Eruption of Kelud Volcano, Eastern Java (Indonesia)» Bulletin of Volcanology.

## Kanpo estekak

* Datuak: Q513216
* Multimedia: Mount Kelud / Q513216
# Kelvinbridge

Kelvinbridge, Eskoziako gaeleraz: Drochaid Chaol-Aibhne eta Eskoziako gaeleraz: Kelvinbrig, Eskoziako Glasgow hiriko auzo bat da.

## Kanpo estekak

* Datuak: Q6386767
* Multimedia: Great Western Bridge, Glasgow / Q6386767
# Kelvindale

Kelvindale, Eskoziako gaeleraz: Dail Chealbhainn, Eskoziako Glasgow hiriaren mendebaldean dagoen auzo bat da.

## Kanpo estekak

* Datuak: Q6386770
* Multimedia: Kelvindale / Q6386770
# Kelvinhead

Kelvinhead, Eskoziako herri bat da, Iparraldeko Lanarkshire konderrian. Banton udalerritik hurbil dago.

## Kanpo estekak

* Datuak: Q6386773
* Multimedia: Kelvinhead / Q6386773
# Kevin Tillie

Kévin Peter Patrice Tillie, (Cagnes-sur-Mer, Itsas Alpeak), 1990eko azaroaren 2a), boleibolean lehiatzen den kirolari frantziarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen boleibolean Frantziako taldearekin, ROC taldearen eta Argentinaren aurretik.
Tokion, honako hauek osatzen zuten taldea: Stephen Boyer, Antoine Brizard, Daryl Bultor, Barthélémy Chinenyeze, Trévor Clévenot, Jenia Grebennikov, Nicolas Le Goff, Yacine Louati, Earvin N'Gapeth, Jean Patry, Kevin Tillie eta Benjamin Toniutti-k.
2024ko Udako Olinpiar Jokoetan ere urrezko domina lortu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 01 ! | Gizonezkoak, estalia |
| 2024 | Paris | 01 ! | Gizonezkoak, estalia |

## Erreferentziak

* ↑ «Kevin Tillie» olympedia.org (Ingelesez)
* ↑ Kevin Tillie WorldofVolley-en (Ingelesez)

## Kanpo estekak

* Datuak: Q3201170
* Multimedia: Kévin Tillie / Q3201170
# Kevin Schon

Kevin Schon (San Diego, Kalifornia, 1958ko otsailaren 7a) Estatu Batuetako bikoiztaile eta umorista da. Timonen ahotsa egin zuen Timon & Pumbaa telesailean.
* Datuak: Q1292776
* Multimedia: Kevin Schon / Q1292776
# Kevin Sally

Kevin Sally (Richmond Hill, 1972ko abenduaren 5a) arkularia da. Kanada ordezkatu zuen 1996ko Udako Olinpiar Jokoetan.

## Erreferentziak

* ↑ Kevin Sally
* ↑ Kevin SALLY

## Kanpo estekak

* Datuak: Q89101912
# Kevin Schwantz

Kevin Schwantz (Houston, Texas, 1964ko ekainaren 19a) motoziklismoko pilotu profesional ohia da. 1993an, 500 zentimetro kubikoko munduko txapelketa irabazi zuen.
Haren gurasoek Yamaha markaren moto denda bat zuten. Hala, Kevinek 4 urterekin pilotatzen ikasi zuen, eta 1974an, 10 urte zituela, bere lehenengo lasterketa egin zuen, 34. zenbakiarekin, bere osabaren zenbakiarekin.
Kevinek beti gidatu zuen 500 zentimetro kubikoko kategorian, Suzuki markarekin; nahiz eta ez zuen motor onena, beti izan zen gidari trebea, eta horregatik irabazten zituen lasterketak.

## Ibilbide profesionala
### 1988. urtean

Bere lehenengo txapelketa garrantzitsua egin zuen, eta bere karrera ondo hasi zuen. Bere lehenengo lasterketa Suzukan irabazi zuen. Alemaniako lasterketan parte hartu eta gero, lasterketa batzuk egin zituen, bere motorra apainduta Pepsiren koloreekin, ezagutzen dena nola motoziklismoko motorik ikusgarrien bat.

### 1989. urtean

Aurreko denboraldiaren koloreekin eta motorrarekin, 15etik 9 sari nagusietan podiumak lortu zituen. 9 sari horietatik sei izan ziren lehenengo postuan, eta beste hiruak bigarren postuan. Horregatik bakarrik heldu zen laugarren postura final orokorrean. Garai hartan Wayne Rayney zuen aurkari nagusi, bai eta bere adiskide mina ere.

### 1990. urtean

Motorraren apainketa aldatu zuen, eta bere kide Niall McKenzie britaniarrak denboraldi hartan bigarren postuan lortu zuen munduko final orokorrean, bost lasterketa irabazita.

### 1991. urtean

Hirugarren postura heldu zen munduko final orokorrean, ere bost lasterka irabaziekin. Baina urte horretan, egin zuen lasterketa bat, Alemanian, Hockenheimen inoiz ikusi gabeko aurrerapenak egin zuelako eta motoziklismoko kondaira bat izatea pasatu egin zuen.

### 1992. urtean

Ez zuen urte on bat eduki eta laugarren postuan geratu zen munduko final orokorrean, Italiako lasterketa bakarrik irabazten.

### 1993. urtean

Munduko txapelketa irabazi zuen, lau lasterketa irabaziekin: Australian, Espainian, Austrian eta Holandan. Baina urte horretan ere egon ziren momentu txarrak: Bere lagun-min Wayne Rayneyk istripu larria eduki zuen eta horren ondorioz erretiratu egin zen. Istripu hau Misanon gertatu zen, Italiako txapelketan non Kevin Schwantzek hirugarren postua lortu zuen.

### 1994. urtean

Schwantzek bere zenbakia aldatu zuen 1. zenbakira. edukitako lesioak istripuen ondorioz bere urtea zapuztu zuten eta berriro laugarren postuan geratu zen, final orokorrean, bi lasterketa irabaziekin.

### 1995. urtea

Rayney adiskide minaren istripuak oraindik hunkituta, erretiratuko zela iragarri zuen.

## Erretiratu ostean

Kevin Schwantzek 25 GP, 51 podium eta munduko txapelketa bat zituen irabazita.
Gaur egun motoziklismoko eskola bat du Alabaman.
Kevin Schwantzen zaleek esaten dute "Jaungoikoa ikusten dudanean, orduan da frenatzeko momentua" esaldia hau beti geratuko dela berari buruzko kondairetan.
Bestalde, Nazioarteko Motoziklismo Federazioak 34. zenbakian kendu zuen Kevin Schwantzek erretiroa hartu zuenean.
* Datuak: Q540522
* Multimedia: Kevin Schwantz / Q540522
# Kevin Sussman

Kevin Sussman (New York, 1970eko abenduaren 4a) estatubatuar aktorea da. Ezaguna da Stuart Bloomen rola antzezteagatik The Big Bang Theory telesailean

## Filmografia

| Urtea | Izenburua | Rola |
| 1999 | Liberty Heights | Alan Joseph Zuckerman |
| 2000 | Almost Famous | Lenny |
| 2001 | Wet Hot American Summer | Steve |
| 2001 | Kissing Jessica Stein | Calculator Guy |
| 2001 | A.I. Artificial Intelligence | Supernerd |
| 2002 | Pipe Dream | James |
| 2002 | Threads | Caesar |
| 2002 | Changing Lanes | Tyler Cohen |
| 2002 | Sweet Home Alabama | Barry Lowenstein |
| 2004 | Little Black Book | Ira |
| 2005 | Hitch | Neil |
| 2006 | The Wedding Album | Oswald |
| 2006 | Funny Money | Denis Slater |
| 2006 | Ira & Abby | Lenny |
| 2006 | For Your Consideration | |
| 2007 | Heavy Petting | Ras |
| 2008 | Sincerely, Ted L. Nancy | Ted |
| 2008 | Made Of Honor | Tiny Shorts Guy |
| 2008 | Insanitarium | Dave |
| 2008 | Burn After Reading | Tuchman Marsh Man |
| 2009 | Taking Woodstock | Stan |
| 2010 | Killers | Mac Bailey |
| 2010 | Alpha and Omega | Shakey |
| 2011 | Freeloaders | Benedict 'Benny' Vicvikis |
| 2012 | 2nd Serve | Scott Belcher/O.C.D. |

## Erreferentziak

* ↑ Kevin Sussman: Biography, imdb.com
* Datuak: Q983229
* Multimedia: Kevin Sussman / Q983229
# Kevin Richardson

Kevin Richardson (Newcastle, Ingalaterra, 1962ko abenduaren 4a - ) futbolari erretiratua da. Errealeko jokalari izan zen denboraldi batez, Dalian Atkinsonekin batera etorri zelarik.

## Ikus, gainera

* Errealeko futbolarien zerrenda

## Kanpo estekak

* (Gaztelaniaz)Jokalariaren informazioa Errealaren webgunean
* Datuak: Q966909
# Kevin Roche

Kevin Roche (Dublin, Irlanda, 1922 ekainaren 14 – Guilford, Connecticut, 2019ko martxoaren 1a) irlandar jatorriko arkitekto estatubatuarra izan zen.
Ikasketak Dublinen burutu eta agentzia baten lan egin ondoren, 1948an Irlanda utzi eta Estatu Batuetara joan zen Mies van der Rohe arkitektoarekin ikastera. Hezkuntza hura amaitzean Amerikan geratu eta lana aurkitu zuen Eero Saarinen arkitektoaren agentzian. Bost urte geroago bazkide nagusi bihurtu zen. 1961ean Saarinen hil egin zen eta abian zeuden lanak Rochek amaitu zituen, hala nola New York aireportuko TWA terminala eta Saint Louiseko Gateway Arch izeneko arkua, biak AEBn.
Rochek sona handia hartu zuen, batez ere enpresa handien egoitzak eraikitzeko aukeratu zutelako. Rochek Estatu Batuetako herritartasuna hartu zuen. Haren hainbat eraikin monumentu izendatu dituzte.
1982 urtean Pritzker Saria jaso zuen.

## Lan garrantzitsuak

* Cummins Engine fabrika Columbus, Indiana, AEB
* Deere and Co. korporazio eraikina, Moline, Illinois, AEB
* General Foods korporazio eraikina, Rye, New York
* Metropotitar Museoaren handitzea, New York
* Oakland museoa, Oakland, Kalifornia, AEB
* Ford fundazioaren eraikina (1963-68), New York
* General Foods Corporation egoitza nagusia (1977-82), New York
* Nations Bank Plaza eraikina, Atlanta, AEB
* Bouyges egoitza nagusia (1983-92), St Quentin, Yvelines, Frantzia
* Nazio Batuen Plaza Hotela, New York
* Power Center for the Performing Arts, Michiganeko unibertsitatea, Chicago
* Arte Ederren Zentroa, Massachusetts unibertsitatea, Amherst, Boston, AEB
* Irwin Union and Trust Company bankua, AEB
* College Life Insurance eraikina, Indianapolis, AEB
* Knights of Columbus eraikina, New Haven, Connecticut, AEB
* Convention Centre Dublin, Irlandako Errepublika (2010).

## Kanpo loturak

* (Ingelesez) Kevin Roche John Dinkeloo and Associates arkitekto taldearen webgunea.
* Datuak: Q332610
* Multimedia: Kevin Roche / Q332610
# Kevin Rudd

Kevin Rudd (Nambour, Queensland, 1957ko irailaren 21a) Australiako politikari laborista da.
2007ko azaroaren 24an Australiako hauteskunde federalak irabazi zituen. Horrela, Australiako Alderdi Laboristak kontserbadoreen 11 urteko agintaldiarekin amaitu zuen. 2007ko abendutik aurrera, Australiako lehen ministroa da.
* Datuak: Q43135
* Multimedia: Kevin Rudd / Q43135
# Kevin Seeldraeyers

Kevin Seeldraeyers (Boom, 1986ko irailaren 12a) belgikar txirrindulari ohia da, profesionala 2007tik 2015era.

## Palmaresa

2006
* 2. Pirinioetako Tourrean
2009
* 7. Paris-Nizan
* 10. Italiako Giroan eta Gazteen sailkapena
2011
* 8. Kataluniako Voltan
2013
* 3. Austriako Itzulian eta 2 etapa

## Sailkapen orokorra Itzuli handietan

| Itzulia | 2007 | 2008 | 2009 | 2010 | 2011 | 2012 | 2013 | 2014 | 2015 |
| Italiako Giroa | — | 73. | 10. | — | 50. | 33. | — | — | — |
| Frantziako Tourra | — | — | — | 134. | — | — | — | — | — |
| Espainiako Vuelta | — | — | — | — | 23. | 39. | — | — | — |
—: ez zuen parte hartu UT: utzi, ez zuen amaitu

## Kanpo estekak

Kevin Seeldraeyers - ProCyclingStats
* Datuak: Q496988
* Multimedia: Kevin Seeldraeyers / Q496988
# Kherau

Kherau 2010 urtean Bilbo aldean sorturiko euskal folk musika taldea da.

## Taldea

Tradizio eta berrikuntza uztartzeko asmotan, lehenengo urratsetatik mantendu izan dute herri kantutegi eta propio sorturiko abestien arteko oreka, betiere, lehenengoei interpretazio garaikidea ematen dietelarik eta bigarrenetan pop edo rock estiloko egiturak jorratzen dituztelarik nazioarteko jatorrizko hainbat musika-tresna ibiliaz.
Taldeak mugarri bi ezarri ditu bide horretan: MUNDUAN ORTOZIK (Baga-Biga 2010) eta AUKHERA (Gaua 2014). Disko bietan, Kajoi flamenkoak, baxu elektrikoak eta bouzouki irlandarrak osatzen duten zimendu erritmiko sendoan dautzalarik, flauten eta trikiaren melodiak garatzen dira ahots eta landutako koruekin batera. Edozelan ere, disko batetik bestera taldearen soinuak berezko bilakaera izan du, eta eten bako eraldatzean jardutea da bandaren xedea.

## Diskografia

* Mundutik ortozik (2010, Baga-Biga)
* Aukhera (2014, Gaua Records)

## Erreferentziak

* ↑ «Euskararen sartaldetik... KHERAU!» KHERAU.com.

## Kanpo estekak

* Datuak: Q31188021
# Khers Nist

Khers Nist (persieraz: خرس نیست‎) 2022ko Jafar Panahi irandar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Mugatik gertuko Irango herri batean, zuzendari bat maitasun istorio baten lekuko da, beste bat filmatzen ari den bitartean. Bi maitasun istorio paralelo erretratatzen ditu Khers Nistek, non oztopo ezkutu eta saihetsezinek, sineskeriaren indarrak eta boterearen mekanikak bikoteen desioak zapuzten dituzten. Tradizioak eta politikak irabaziko al dute bietan?

## Aktoreak

* Jafar Panahi: bera
* Vahid Mobaseri: Ghanbar
* Reza Heydari: Reza
* Bakhtiar Panjei: Bakhtiar
* Naser Hashemi: herriko nagusia
* Narjes Delaram: Ghanbarren ama
* Mina Khosravani: Zara

## Erreferentziak

* ↑ «Khers Nist» Berria 2022-11-19 CC BY-SA 4.0 lizentziapean.

## Kanpo estekak

* Datuak: Q113151425
# Khedrub Gyatso

Khedrub Gyatso (tibeteraz: མཁས་གྲུབ་རྒྱ་མཚོ་, wyliez mkhas grub rgya mtsho, pinyin tibetarrez Kaichub Gyaco; 1838ko abenduaren 19a - Lhasa, 1856ko urtarrilaren 31), hamaikagarren Dalai Lama izan zen.
Dalai Lama bezala, 1840an ezagutu zuten, eta zazpigarren dalai lama izan zen Kelsang Gyatsoren herrixka beretik zetorren. Tronura, 1855eko martxoaren 1ean igo zen, baina urte bete baino lehenago hil zen.
Bere bizitzan, hala ere, gertaera politiko garrantzitsuak gertatu ziren. Esate baterako, Ladakheko gerrak, Opioaren Gerrak eta Taiping Matxinada.
* Datuak: Q25242
* Multimedia: Khedrup Gyatso, 11th Dalai Lama / Q25242
# Khenchelako probintzia

Khenchela (arabieraz: ولاية خنشلة‎) Aljeriako wilaya edo probintzietako bat da. 9.811 kilometro koadro ditu eta 384.268 biztanle 2008ko erroldan. Hiriburua Khenchela da. Guztira 8 barruti eta 21 udalerri ditu.

## Barrutiak

* Khenchela
* Aïn Touila
* Babar
* Bouhmama
* Chechar
* El Hamma
* Kaïs
* Ouled Rechache

## Kanpo estekak

* Datuak: Q213950
* Multimedia: Khenchela Province / Q213950
# Kherlen

Kherlen edo Kerulen (mongolieraz: Хэрлэн гол; txineraz: 克鲁伦河, Kèlǔlún hé), erdialdeko Asiako ibai luzea da, Mongoliatik eta Txinatik igarotzen dena.
Khentii mendietan jaiotzen da, Mongoliako ipar-ekialdean, 2.484 m-ko garaieran. Gobi basamortuaren iparraldeko ertzetik, Txinan sartzen da, eta Hailar ibaiarekin bat egiten du, Argun ibaia eratuz.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-23).
* ↑ Lur entziklopedietatik hartua.

## Kanpo estekak

* Datuak: Q641020
* Multimedia: Kherlen River / Q641020
# Kheira Hamraoui

Kheira Hamraoui (Croix, Frantzia, 1990eko urtarrilaren 13a) frantziar futbolaria da erdilari postuan jokatzen duena. 2021az geroztik Paris Saint-Germain emakumezkoen futbol taldean aritzen da. Horrez gain, 2012az geroztik Frantziako emakumezkoen futbol selekzio nazionalarekin 36 nazioarteko partida jokatu ditu.

## Kanpo estekak

* Datuak: Q3196126
* Multimedia: Kheira Hamraoui / Q3196126
# Khentkaus I.a

Khentkaus I.a edo soilik Khentkaus, Antzinako Egiptoko erregina bat izan zen, Dyedefhor faraoiaren alaba eta Shepseskaf faraoiaren emaztea. Hala ere, batzuk diotenez, Mizerinoren alaba, Userkafen ama edo emaztea eta Sahura eta Neferirkara Kakai faraoien ama da, azken hiru hauek, Egiptoko V. dinastiako faraoiak izan zirelarik. Edozein kasutan, printzesa hau, Egiptoko IV. dinastiako azken faraoien eta Egiptoko V. dinastiako lehenen arteko lotura da, hauei, euren berehalako aurrekoekin senidetuz, legitimitate dinastikoa ematen dielarik.
Bere hil gurtzak, denbora asko iraun zuen, Abusirren piramide txiki bat baitzuen, Neferirkararen piramidetik hegoaldera. Bazuen, baita ere, hilobi monumental bat Gizan, piramide mailakatu egitura batekin.
# Khepri

Khepri, eguzki jainkoa, autosortua, betiereko biziaren ikurra, egiptoar mitologian, existentziaren etengabeko aldaketaren irudia zen.

## Ikonografia

Zerutik eguzki diskoa bultzatzen ari zen kakalardo bat bezala irudikatua izan zen. Baita kakalardo burudun gizon bat bezala ere, batzuetan, uas zetroa eta ankha zeramatzana.

## Mitologia

Kheprik bere burua sortzen zuen goizero, Eguzki "berri" bezala birsortuz, eta, horregatik, Atumekin lotua izan zen. Betiereko bizitzaren ikur bezala, goizeko eguzkia zen, Ra jainkoaren manifestazio bat. Piramideen testuen arabera, Lurra, Khepri jainkoaren kerru bat zen.
Bizidunek jasaten dituzten aldaketen hasiera sinbolizatzen du, jaiotzen direnetik hiltzen diren arte, baita bere birsortzea ere, Dauteko frogak gainditzen bazituzten.

## Sinkretismoa

Atum jainkoarekin lotua izan zen, autosortutako eguzki jainkoa, batzuetan, Ra jainkoaren manifestazio bezala goiza argitzean.

## Gurtza

Bere santutegi nagusia, Iunun, (Heliopolis)en zegoen, Kairotik gertu.
Kakalardo sakratua, hil errituetan erabilitakoa, Antzinako Egiptoko kuttunik ezagunenetako bat izan zen.

## Kanpo estekak

* Rosa Thode, Panteoi Egiptoarra, egiptologia.orgen
* Datuak: Q215940
* Multimedia: Khepri / Q215940